રાજકોટમાં સરદાર સાથે જોડાયેલી યાદ હોય તો તેમાની એક છે સૌરાષ્ટ્ર યુનિવર્સિટીના પૂર્વ કુલપતિના દાદા વી.સી.જોશિપુરા સાથેની. યુનાઈટેડ સ્ટેટ ઓફ કાઠિયાવાડ વતી સરકાર સામે રજૂઆત કરનાર દિવાન પાસે જ સરદાર પટેલે સરકાર વતી જવાબ લખાવી કાઠિયાવાડ સ્ટેટનું ભારતમાં વિલીનીકરણ કરાવ્યુ હતું. ભારતને સ્વતંત્ર કરવાની ઘોષણા થઇ ત્યારે ભારત દેશ વિવિધ પ્રાંતોમાં વહેંચાયેલો હતો. જેનું ભારતમાં વિલીનીકરણ કરવાનું કાર્ય જટીલ અને કપરૂ હતું. કેટલાક રાજ્યો પોતે સ્વતંત્ર રહેવા ઇચ્છતા હતા. કેટલાક રાજ્યોએ પોતાના સંગઠન બનાવ્યા હતા. તે પૈકી એક હતું યુનાઇટેડ સ્ટેટ ઓફ કાઠિયાવાડ. જેમા સૌરાષ્ટ્રના રાજવીઓ જોડાયેલા હતા..